Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 623

47. Árucsoport Papíripari rostanyag fából vagy más cellulóztartalmú anyagból; visszanyert (hulladék és használt) papír vagy karton Általános megjegyzés: A „fehérített” és „félig-fehérített” kifejezések meghatározását lásd az árucsoport HR Általános rendelkezései negyedik bekezdésében. A rostanyagot akkor tekintik félig vagy teljesen fehérítettnek, ha előállítása után olyan, változó erősségű kezelésnek tették ki, amely fehérségének (fényességének) növelését célozta valamilyen eljárással, pl. a rostanyag színanyagainak különböző mértékű kivonásával vagy egyszerűen fluoreszcens anyag hozzáadásával. 47.01 Mechanikai úton előállított facsiszolat 4701 00 10 Termo-mechanikai úton előállított facsiszolat Lásd a 47.01 vtsz. HR Magyarázata negyedik bekezdésének utolsó albekezdését. 4701 00 90 Más Lásd a 47.01 vtsz. HR Magyarázata negyedik bekezdésének első három albekezdését. 47.03 Kémiai úton szódás vagy szulfátos eljárással előállított papíripari rostanyag, a 47.02 vtsz. alá tartozó kivételével Lásd az árucsoporthoz tartozó Megjegyzések (1) bekezdését. 1998/19/II. szám 4703 11 00 Tűlevelű fából Ezen alszám alá elsősorban a fenyőből, erdei fenyőből vagy lucfenyőből készült papíripari rostanyag tartozik. 4703 19 00 Nem tűlevelű fából Ide elsősorban a nyárfából, a rezgőnyárból, és a keményebb fafajtákból mint pl. bükk, gesztenye, eukaliptusz és egy sor trópusi fa, készült papíripari rostanyag tartozik. A rostok általában rövidebbek, mint a tűlevelűekből készült rostanyagban. 4703 21 00 Tűlevelű fából Lásd a 4703 11 00 alszám magyarázatát. 4703 29 00 Nem tűlevelű fából Lásd a 4703 19 00 alszám magyarázatát. 47.04 Kémiai úton szulfitos eljárással előállított papíripari rostanyag a 47.02 vtsz. alá tartozó kivételével A 47.03 vtsz. és alszámainak magyarázata értelemszerűen vonatkozik erre a vámtarifaszámra is. 47.06 Visszanyert (hulladék és használt) papírból vagy kartonból nyert szálakból vagy más cellulóztartalmú rostos anyagból előállított papíripari rostanyag Lásd az árucsoport HR Általános rendelkezéseinek harmadik bekezdését. 4706 10 00 Pamutlinters rostanyag A pamutlinters rostanyag, amelynek alfa-cellulóz tartalma nagyon magas (98—99 tömeg%) és hamutartalma pedig igen alacsony (kb. 0,05 tömeg%), úgy különböztethető meg a 1404 20 00 alszám alá tartozó, egyszerűen lap vagy tábla formára préselt pamutlinterstől, hogy szálai, amelyeket néhány órán át szódaoldatban nyomás alatt főztek, többé-kevésbé feltártak, míg a 1404 20 00 alszám alatti pamutlinters szálai általában megőrzik eredeti szerkezetüket és hosszúságukat, mivel nem mennek át ilyen kezelésen. 47.07 Visszanyert (hulladék vagy használt) papír vagy karton Nem tartozik ide az olyan papírtekercs, amelynek külső felülete vízben elázott vagy más módon károsodott (48. Árucsoport). 4707 10 00 Fehérítetlen nátronpapírból vagy -kartonból, hullámpapírból vagy -kartonból Lásd a 4707 10, 4707 20 és a 4707 30 alszámok HR Alszámos Magyarázatát. 4707 20 00 Anyagában nem színezett, főleg fehérített kémiai rostanyagot tartalmazó más papírból vagy kartonból Lásd a 4707 10, 4707 20 és a 4707 30 alszámok HR Alszámos Magyarázatát. Ide tartozik a papírgyártás, -feldolgozás vagy a nyomdaipar hulladéka (pl. a vágási és nyírási hulladék) és a használt lyukkártya vagy -szalag. Az ilyen, újrahasznosításra szánt papír általában szinte teljes mértékben nyomtatás nélküli papírból áll. 4707 30 10 és 4707 30 90 Főleg mechanikai facsiszolatot tartalmazó papírból vagy kartonból (pl. újságpapírból, folyóiratból és hasonló nyomtatott papírból) Lásd a 4707 10, 4707 20 és a 4707 30 alszámok HR Alszámos Magyarázatát.

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes